Leonard Cohen

B'fhile agus amhránaí as Ceanada é Leonard Norman Cohen (21 Meán Fómhair 1934 - 7 Samhain 2016)  dathúil, tallannach, agus de chúlra gustalach Giúdach. "Oirfideach míorúilteach ar stáitse ab ea é ach seasann go leor de na liricí ar pár chomh maith". Aitheanta i measc na scríbhneoirí ceoil is fearr agus is bisiúla ar domhan ar feadh 60 bliain, is liosta le háireamh iad na hamhráin chumhachtacha atá cumtha aige ó thosaigh sé amach sna 1950í, leithéidí ‘Halleljuah’, ‘So Long, Marianne’ agus ‘Suzanne’.

Thug mórán daoine aitheantas dá stór ceoil, a bhí leathan agus éagsúil, agus fuair sé gradaim agus ardmholadh ó léirmheastóirí, agus bhí lucht éisteachta aige ó gach cearn ar domhan.
clé|mion|1988

 Saol 
clé|mion|agallamh, 1988
D’fhoghlaim sé go leor óna chathair dhúchais, Montreal, cathair mhór shofaisticiúil. Bhí Fraincis ar a thoil aige agus Gréigis cuibheasach maith aige leis de réir dealraimh. 
clé|mion|2008
Ba í Marianne Ihlen a Bhé inspioráide agus bhí siad le chéile sa Ghréig, ar oileán Hydra, ar feadh cuid mhaith de na 60idí. 

Bhí Suzanne Elrod an dara bean ina shaol, máthair na bpáistí aige.

Banaí ba ea Cohen, agus lán d'aer an tsaoil. Dúirt sé mar shampla, "I love hotels to which, at four a.m., you can bring along a midget, a bear and four ladies, drag them to your room and no one cares about it at all.”
clé|mion|Leonard Cohen le Mitch Watkins, 2012
Tháinig leoicéime air agus d’éag 11 Samhain 2016.

 Gairm 
B’fhile é Cohen sular thosaigh sé ar an cheol (d’aithin sé nach raibh airgead ar bith ag dul leis an fhilíocht).

Ghoid a bhainisteoir Kelley Lynch $9 milliún uaidh, agus mar sin bhí Cohen ar an mbóthar go minic agus é ag dul in aois.

 Saothar 
Ina chuid amhrán buan, chuir Leonard Cohen in iúl ní hamháin mothúcháin an uaignis agus an chaillteanais, ach chomh maith leis sin, croí na beatha daonna: an grá, an áille, an greann, chomh maith leis an bpáirtíocht shóisialta agus pholaitíochta.

Thuig Cohen go raibh galair an aonchineálachais ag leathnú ar fud an domhain agus ghaibhnigh sé féiniúlacht uathúil dó féin ina chuid amhrán, amhráin a chuimsigh an misteachas Giúdach, an t-earótachas agus an pholaitíocht.. Is cinnte go bhfuil duairceas in an-chuid de na hamhráin mhóra aige, Suzanne, cuir i gcás.
clé|mion|Baile Leonard Cohen, 28 Rue Vallières, Montréal, 11/11/2016
Is cuid lárnach dá stíl é an guth; bhí guth aige mar screadadh cait don dhaoine áirithe.

 Éire agus Gaeilge 
Bhí tionchar mór ag William Butler Yeats ar Cohen agus bhí caidreamh gnaíúil aige lena lucht éisteachta in Éirinn.

Sna 2010idí, d’aistrigh na filí Gabriel Rosenstock agus Liam Ó Muirthile cuid de liricí Cohen go Gaeilge mar chuid den fhéile litríochta IMRAM agus chan Liam Ó Maonlaí, David Blake, Hilary Bow agus an Brad Pitt Light Orchestra iad ag ócáid speisialta le linn na féile.

 Féach freisin 

 Suzanne (amhrán)

 Tagairtí 

Catagóir:Leonard Cohen
Catagóir:Daoine a rugadh i 1934
Catagóir:Básanna in 2016
Catagóir:Básanna tionóisceacha
Catagóir:Amhránaithe Béarla
Catagóir:Amhránaithe is scríbhneoirí
Catagóir:Ceoltóirí Ceanadacha
Catagóir:Diaspóra Giúdach i Meiriceá Thuaidh
Catagóir:Filí
Catagóir:Fir
Catagóir:Giotáraithe
Catagóir:Popcheoltóirí
Catagóir:Rac-cheoltóirí
Catagóir:Scríbhneoirí Ceanadacha
Catagóir:Scríbhneoirí Giúdacha
Catagóir:Úrscéalaithe